มีอาการเจ็บจี๊ดที่เต้านมข้างขวา ร่วมกับการเจ็บหัวนม เต้านมข้างขวามีก้อนเนื้อ (ได้ทำการเจาะชิ้นเนื้อตรวจเเล้วว่าไม่ใช่เนื้อร้าย) เเต่สงสัยว่าก้อนเนื้อนี้มีผลให้เจ็บเต้านมหรือเปล่าคะ หรือว่าความเครียดส่งผลค่ะ
สวัสดีค่ะ การเจ็บเต้านมนั้นเกิดได้จากหลายสาเหตุค่ะ อาจเกิดจากสาเหตุภายในเต้านมเอง เช่นมีก้อนเนื้อที่ค่อนข้างใหญ่ มีการอักเสบติดเชื้อที่ก้อน หรือก้อนไปกดทับเส้นประสาท หรือเกิดจากกล้ามเนื้อที่หน้าอกอักเสบก็ได้หากแพทย์ตรวจก้อนเนื้อดังกล่าวแล้วพบว่าไม่ใช่เนื้อร้าย ก็น่าจะสบายใจได้ว่าไม่ใช่สาเหตุร้ายแรง แต่จะส่งผลให้เกิดการเจ็บปวดหรือไม่นั้น ขึ้นกับชนิดและขนาดของก้อนเนื้อ ควรสอบถามแพทย์ที่ดูแลโดยตรงอีกครั้งค่ะ ส่วนความเครียดนั้นมีผลทำให้เกิดความเจ็บปวดได้น้อยมาก ควรหาสาเหตุทางกายที่เป็นไปได้ก่อนค่ะ